gentaiscool/nusaparagraph_topic huggingface dataset:
Ongghu mun ca'na jhaman sateya riya reng Indonesia termasuk oreng se bannya' awet rumah tanggana. Padahal angka perceraiannya tengghi. Ye senneng ben sossahna reng Indonesia riya gi' bisa e nikmati. Mun reng luar naghara Indonesia pas kabannya'an se odi'na bebas bi' ta' parcaje ka se Kobasa, ye benni pole ghampang cerai tape pas ta' ende' a keluarga. Bede kiya se pasanganna pade, bini' ben bini' pas lake' ben lake'. Ongghu ta' genna. Tambeh ta' karuwan odi' neng luar. Benni masalah ekonomi, tape masalah keyakinan ye salbut kiya. Moralla ye tade'. Jhe' gaya odi'na bhai la nga'ruwa. Apolong lake' bini' se benni sah hubunganna la biasa. Benni aib ca'na.

Topic: slice of life
Tarian tradisional jareya jarang sarah e laksanaaghin neng aara tertanto e jhaman samangken. Kabnya'an oreng neka la ampon nyareh acara se simpel, padahala budhaja tarian neka kodhu e jhaga sareng e lastareaghin mare pagghun bedeh sampekk samangken. Manabi lambanna teppak kaula jareya badha neng anggar ghi ngalakone ban a latean nari sampek siang malem manabi badha manggung. ban badha hal se parlo e siyap aghin ghabay ngalaksanaaghin peragaan tari antara epon : Nantoa ghin tema tariannah napah, nantoaghin karya tarinnah kadhinapah jughan, Ngasiap aghin jumlah penari se bhakal manggung mangken, mele iringannah tarian, nantoaghin propertinnah, tor mele busana se ghabay nari mangken. Daddhi sahjana kodhu e siap aghin sopaja tariannah bisa alos ban ghanteng.

Topic: culture & heritage
Mon ta' aghuna'aghi baktona ghabay lari, bisa keya olahraga neng romana. Pada makalowar pello keya ban masehadhan. Bisa keya nyempedaghi baktona ghabay maghuli bhadhanna dhibi'. Bannya' macemma bhadhan se kodhu epaghuli. Cetak, bisa keya epaleng-leng, atole kangan kacer. Tanang bisa keya epelkot kaattas ka baba, saba' neng tana, saba' ka cetak, saba' ka erengnga cetak. Soko pada keya, epelkot pa kaattas, ka ereng, etendangaghi ka angen, alonca', ajarukkong, ban bannya' macemma. Bannya' poko'en mon ghun terro ta' loanga pesse ghabay olahraga. Bisa makoros ban bisa namba raja bhadhan pada bada. Bisa epadhaddhi lako re-saarena ma'le bisa dhaddhi biyasa dalem kaodi'anna. Bisa elakone neng loar romana.

Topic: sports
TikTok andik bennyak macem filter video se menairk ghebey e jhejhel. Sala sittongah akaidk filter mata mera se teppak rammeh e angghuy akhir akhir riah. Contoh ngangghuyeh filter mata mera bisa e jheling lebet video deri akun bik nyamah @fadlyfsl_ se keterangannah "Hidup memang berat kawand". Sebegien deri hedeh kiah le sempet nyeling video video akadik neng attas jiah. Video ghellek nampilaghi bola mata neng beberempah pengguna se abernah mera akadik kenneng iritasi. Keng matah meta jiah benne ongghuen polanah iritasi, tapeh ngangghuy filter. Pertama, bukkak aplikasi Tiktok ben klik ikon tamba se bedeh neng begien bebe sisi tengnga layar. Keduek, halaman ngebey video abukkak pele opsi Efek.

Topic: technology
Bektoh tatemmoh dokter, rina e resspebhin sittong obat se ghebey nambeh kekebalan tubuh bektoh pasaan, moso dokter e berrik saran kiyah mon pasaan koduh benyak nginom aing, ben olahraga sakunik ning pagi hari. Alakonik aktifitas soro jhek so-lessoh. Ben mon la bheden tak nyaman soro jhek paksah apasah. Dhedih sabulen pasaan rina ghun bisah apasah sekitar 3 mingguen. Samingghunah rina tak apasah polanah bheden la apangrasah tak nyaman. Dhedih makle ngakan rutin ben nginom obat moso vitamin pole bisah lancar, rina mele tak apasah ghellun. Taon riyah lumayan rina apasah olle 3 mingguh, deripada taon sabelunnah se tak bisa apasah sekaleh. RIna la cokop puas moso pencapainnya jeriah. 

Topic: religion
Stik kentang krispi iye riya ola`an kentang se e tok ketok pas e bentuk jhang lanjhang pas e ghuring dhaddhi krispi. Biasana ekakan ben saos tomat otabe saos sambhal bi` mayones. Stik kentang krispi regghena mode, tergantung mellena edimma, mun melle e restoran ye larang, kisaran Rp 8.000,00 an. Mun e luaran pedagang kaki lima ye pera` Rp 3.000,00-Rp 5.000,00. regghe se mode riya dhaddhi pertimbangan se cocok ghebey oreng mukka` usaha. Ben bahan dhasarra kentang e pasar se mode kiya. Campuran kentang ben tepung kanji otabe tepung maizena riya ce` cocokka dhaddhi camilan pendamping tugas otabe kalakoan se nompok otabe ngakan penutup mun la mare ngakan. 

Topic: food & beverages
Mon ngobe’eh sandi beh hedeh le taoh sandinah, Pele Mulai > Pengaturan > Akun > Opsi > Masuk. E bebenah Kata Sandi pele Ubah ben torok’en petunjuk eng. Keng mon hedeh keloppaen otabeh keelangan kata sandi Windows 11 ghebey akun lokal parloh masok pole dek perangkat, opsi e bebe riah pola bisa ngebhentoh hedeh molaen ben ngejhelenaghi jiah. Ghebey informasi selengkappeh ghebey akun administratif otabeh standar lokal, bisa negghuh pusat bantuannah Microsoft. Pertama mon hedeh masokaghi kata sandi se sala jiah pele tautan Reset Kata Sandi neng layar masok. Keduek jeweb pertanyaan keamanannah hedeh. Tellok, masokaghi kata sandinah hedeh se anyar.

Topic: technology
Maggih dhalam Roma adhat neng Madhura neka ghaduwan nyamah Taneyan Lanjhang namong sampeyan kodhu onenge manabi sampeyan odhi'dhalam settong taneyan lanjhang. Badha pan saponapan parsiabhan dhalam ngennengaghin taneyan lanjhang, sala settongah akhir sa taretanan. Sampeyan bisa ngebey settong perjanjian se aesse pambhagian roma ka'dhinto. Hal jareya sopajha mangken bisa lebbhi jellas pembagian wilayannah ban Lok atokaran marghannah warisan otaba  sangkolan se ampon la badha settong taneyan lanjhang. Sadhajana bisa meghi aghin kalaban pembagian se adhil ban la ampon ngataoen sadhajana settong sareng laennah. Anekah bisa nimbulaghin akor sataretanan ban lok atokaran sataretanan. Saenggha bisa rokon sadhajana settong sareng sa laennah.

Topic: culture & heritage
Neng pangajharan sakolah bede nyamana mitigasi, ye riya kabbhi usaha se tojhuanna ghebey ngorange resikona bencana alam. Bisa aropa pembangunan fisik alias ngungsiaghi masyarakat se daerahna etemmu dha tandhana bhakal bede bencana alam. Salaen ruwa ye aropa usaha se nyadarraghi masyarakat ben ningkataghi kemampuan beremma mun ngadheppi bencana. Bencana se bhutoh angghuy mitigasi sekat ye enga' gempa, tusnami, ghunung leddhu' ben banjir. Dari BMKG kodhu la siap misal bede kennengan ghebey ngungsi, panengnga teka' la misalla ngoca' ta' potensi tsunami, kodhu langsung ngalle. Indonesia riya kan jhet rawan bencana. Bannya' ghunung ben tase' paste paleng bannya' gempa. Mangkana begitu bede gempa langsung siarraghi ghebey siap-siap nyare ungsian ben nyambi bharang se ebhutohaghi. Apapole mun nangale ghunung erupsi dhulli ngalle. Pade kiya mun nangale aeng soro', biasana kan bede dari BMKG ta' pera' soal cuaca, kadhaddhian alam se potensi bencana kodhu la serghep ngabes 24 jham. Tsunami riya tandhana biasana aeng tase' soro'na ta' biasa. Riya pas dhulli umumaghi sekat reng se odi'na semma' ka tase'. Tako'na pas tsunami dateng. Obus kabbhi.

Topic: slice of life
Matcha ariyah teh hijau se e paalos dhedhi bubuk. Selaen ghebey nom-nginom, matcha eghebey dhedhi perisa ben pewarna cem-macemmah kakanan engak mochi, eskrim ben laennah. Matcha sebhegus rassanah tak pateh manis ben tak pateh pae'. Matcha ariyah abernah ijo. Matcha asallah dheri Tiongkok. Satiyah matcha ghempang eolle ning Indonesia. La benyak gerai minuman se aberrik pelean rasa matcha ning daftar mennunah. Matcha se ghi' tradisional biasanah e kaghebey otabe epaalos moso ghilingan betoh. Polanah satiyah la modern, matcha epa alos neng pabrik anghus mesin. Polanah rassah mactha abek pae', biasanah reng-oreng nganghuy bubuk matcha ghun sakunik, pera' ghun sasendok otabe du sendok. 

Topic: food & beverages
Aghuna emantan ban bisa madhaddhi oreng areya cekka' neng dhunnya. Bada bharang anyama kamera. Oreng se negghu' kamera enyamae otaba esebbhut tokang poto. Tokang poto negghu' kamera kadhang keng kalakowanna amoto oreng se bada neng jhalan otaba se pareppa'en bada neng acara. Contona acara mantan. Biyasana ngonjhang tokang poto ma'le bada se ekenga'enna dari acara sakral jiya. Dari kadhaddhiyan senga' jiya, kadhang tokang poto areya ebajar moda polana ekoca' 'jha' ghun tokang poto ban negghu' kamera pas epece' la mare'. Oreng cora' ghampang se ngoca' dayya. Ta' taona tokang poto ajiya kan lakar kalakowanna amoto oreng. Saongghunna, andi' keterampilan senga' jiya kan bisa eberri' apresiasi ban ebajar papada bi' apa se ekabhanta neng ada'.

Topic: technology
Sala settong hal se perna kaula kedingaghin bhakto badha khotbah jumatan neng masjid semmak compok roma neh kadhi neka "Oreng se ngandhapin oreng laen, jareya omorrah bhakal lanjhang ban bhakal e moljha aghin". Bendher ongghu dhabunnah khotib jareya, samangken la ampon mlarat nyareh oreng se bisa taoh tentang adhab ban maandhab oreng laen. Jhaman samangken se lebbhi eghibeh dha' oreng bere' jareya melannah marosak cere khassah reng temor amargha andhab asor ka reng laen. Laen careta manabi ka reng soghi pasti oreng jareya e me sae. kalabhan dahri tengka se jhubek, sedekah se rajeh jareya se bisa maghebey kita bhakal selamed dunnyah ban akherat ban bhakkal e emane sareng reng bannya' sobab kita jareya daddhi pangarebannah ban apah se ekalakoh daddhi kebiasaan se sae tor kabadhan dhibi'.

Topic: religion
Molae dari ghi' kene' senneng Jar-kalenjar sakanca'an. biyasana ka saba re-nyare ka'-bhungkaan se eyalleya. Otaba alangngoy neng aeng lekko se bada e saba, tape bakto la raja jar-kalenjar ngangghuy honda ka kennengngan se ta' osa majar. poko' bisa toju' ban bada se eyabassa. lebbi bhaghus jar-kalenjar ka Kennengngan se andi' alam endha otaba se karabat. bannya' setiya e Madhura kennengngan Jar-kalenjar se bhaghus tape bakto etekghu' otaba esombhang Pamarenta dhaddhi ta' lebur ta' pada ban alam asli. Contona Jhumiang se bada e Dhemabu otaba Pademawu. Sabbhan lebur, endha, ban bannya' ka' bhlungka'an raja tape setiya bannya' epogher eghante du-karduwan se ta' pate bannya'manfaatdha. ango' toju' e babana Ka'-bhungka'an etembhang e kardu. Mayu men bada kennengngan Jar-kalenjar entar ka se ghi' ta' esak-rosak.

Topic: leisures
Neng Madhure jareya badha kakanan se hits nyamannah Tajhin Sobih. Tajhin Sobih engghi ka'dhitno kakanan tradisional dhari kottah Bhangkalan se asal epon dhari dhisa se anyamah Sobih. tajhin sobih ka' dhintoh akadhi bubur otaba tajhin laennah se dhari tepong teriguh, tepong berres, tepong bohong, guleh merah, ban pateh. Tajhin sobih ka'dhinto essennah acem macem, molaen merah, muntiani, pote, ban eseram sareng guleh mera. Biasannah e bhungkos sareng dhaun geddheng, saenggha rassannah lakar la nyaman ban semmoh arassah dhaun gheddeng. Reggeh dhari tajhin paneka coma ghen 4000 per bungkossah. Mode kan yeh ? Sala le nyaman ban rassannah manes. Se maghabay manes jareya dhari ghula merannah ka'dhinto.

Topic: culture & heritage
Mara se ta` tao otabe senneng negghu film. Coba` ba`na saenje`na negghu film otabe drama kolosal. Drama kolosal riya careta tentang kerajaan, politik otabe pamarentahan e jhaman lambe`. Dari negghu film kadhang oreng bisa dhaddhi semangat, tape bede kiya se dhaddhi jhube`. tergantung orengnga se negghu. Mun tengghuanna positif ye bisa dhaddhi semangat abe`na kodhu lebbih bhagus pole. Misalla mun nengghu drama se judulla "DongYi", salah settong drakor kerajaan. Mun nengghu ben nyontoh DongYi riya, bebini` otabe lalake` se alako e Pamarentahan bhakal lebbih mekker pengabdian lakona etambhang ngalakoni korupsi. Niatta la alako ghebey pengabdian ka naghara ben rakyat. Ta` bisa e pengaruhi ben sapa bhai, sampe` bengal mempertaruhkan nyabana demi kebenaran. riya nilai dari drakor DongYi misalla.

Topic: leisures
Meleh jhukok pas bingung dekremmah caranah aberseh aghi jhukok-eng. Entar ke mbok atanyah dekremmah caranah. Pas ebelein, mun merseen jhukok jiah sepertama mun bisa meleh jhukok se ghik seger otabeh se ghik anyar. Kedue, siap aghi todik setajem makle gempang mun merseen ben ngerrak jhuko-eng. Sekedue siap aghi telenan. Ketello, berseen sesekkah jhukok kelaben carah setebelikkah derih aranah sesek jhuko-eng otabeh mun sesek jiah kan aranah ke bebe, kerrek addep ke attas. Kelema, pekeluar essenah tabuk-eng. Keennem, pas becco beberseh ngangghuy aing. Kocang-eng mbok, mun terro lok abeuah amis jhukok-eng bisa e berrik perresen jherruk pas becco pole sampe berseh. 

Topic: food & beverages
Berrek eng bejhen deri Stein Cookware dhibik, le mesteh polanah se bahannah granit dheddhih gheressah lebbi berrek deripada teflon. Dheddhih mon hedeh ajiah tipe oreng se lebur ngegerak-gerak aghi bejhen teppak amassak otabeh adangdut ria, tebhenah parloh dhiddhik penyesuaien neng dek-adek eng. E begien ujungah bedeh lobeng neng ghuk-tegghuk eng se aghunah sarah teppak hedeh terro nyempen bik ngeghentong. E begien tennganah bejhen riah lok ratah, tapeh semmoh kembung dhiddhik, dheddhih teppak hedeh amaksud ngangghuy ajiah ghebey nguring telor, telorah secara otomatis toron dek begien pengghir, lok rapi salaan, benne sunny side up pole--lebbi akadik telor dheddher e dimmah neng-konengah ghik utuh. Keng deri sisi panas ben konsistensi sa-massakannah, bejhen riah afungsi beccek sarah ghebey bennyak amcem sak-massakan otabeh olaan.

Topic: food & beverages
Sabbhen engkok teppak melleah HP mesteh marghenah tang katerroan. Engkok terro melleh HP lipet, e melleaghi. Terus toman sittong bektoh neng HP lipet jiah engkok SMS - an bik tang kancah kelas, lakek. Engkok jhujhur lakar terro dhiddhik dek ajiah. Tebhenah engkok lok ngapus SMS jiah kabbhi semarenah meles. Terus lok abit engkok nyabek tang HP ben entar abhejeng. Tang ebok se ampo kak mukkak'an HP pas mangkatteh ghik atanyah, "Alif jiah pacarrah hedeh?" Engkok se lok toman abahas car pacaran bik tang ebok, ben nadanah tang ebok se akadik nyudutaghi engkok, tebhenah langsung ngebey engkok defensif. "Pacar apah seh? Sapah kiah se andik pacar." "Eee kan jhemok."

Topic: technology
Bhakto e areh ahad, kulah sareng ramah neh ghengghuk ruang entar ka mall Bangkalan se seppeh akadhi rumah hantu jariya. La, abdhina adhabu manabi terro Bobba se neng sennengngah kulah bhakto nge kos lambha' neng Sorbhaja. Duh ma cek bellessah ramah neka sampe' esareaghin aterpoter nyareh enoaan Boba neng mll. Lajuh re nyareh abit abiddeh, akherrah lok dhik nemmoh. Kaula sareng ramah meyos ka luar nyareh neng loar mall, pokok nyareh sa kottah Bhangkalan. Akherrah capok nemmoh neng daerah Pejagan, enoman boba neka tang favorit napah pole se rassah salted caramel. Manabih se lok senneng rassah Banana roh ngelenynyer rassannah.

Topic: food & beverages
Kulah lamba' teppak ghi' kanak neka lakar la senneng kan se anyaman a langngoy neng songay. Ban daddhi sala settong olahraga favorit kulah sebab ghampang jaruah ban lok parlo ngaloaren ojeng ruah ban lok macelok ka badhan. Manabi lambannah kulah neka mon ajher a langngoy jareah cokop ban areh entar a songay sareng ramah. Nah awwallah neka pertamannah sambih neggu' neng pang pangah kennengah jhu' ka tojhu'en ghellun. Melanah jareya, lajuh pe buruh dhi' diddhi'. A latean paneka kulah cokop ngakan bhakto samengghu ghelllun, lajunnah ajher sareng ban jaruah male ngantag pas marennah jareya ajher ru buruh pa jeu tor ajher nyellem sopajha kuat nyabennah.

Topic: sports
Bektoh porseni lomba olahraga catur, senyatanah Rima le siap tanding. Rima deri segilok'en lakar sereng amaen ben lateyan kalaben kancanah otabeh gurunah. Bektoh jiyah, Rima le mareh nyiapagih kabbhi gebey tanding catur deri istirahat se cokop, ngakan se bergizi ben aduweh. Teppak mangkat dek kennengan lomba Rima kiyah tenang lok ketelak kobeter samasekaleh. Tapeh san depak neng kennengan lomba, Rima pas panas cellep ngetelak labennah se kaden omorrah lebih tuah ebending Rima. Rima sampek ojeng kabbhi ben keringet cellep ben sakek tabuk. Teppak undien  nomor tanding ontongah Rima gik andik bektoh gebey siap-siap pole. Semarenah jiyah, Rima nguatagih abek'en dibik jek bisa alaben mosonah setiyah. San mareh pengumuman juara, Rima olle juara duek lomba catur binek se kabupaten.

Topic: sports